World Series (bofbal)

250px|duimnael|regs|Die "Commissioner's Trophy" (kommissaristrofee)
Die **World Series** (Afrikaans: **Wêreldreeks**) is die jaarlikse finale kampioenskapsreeks van Hoofligabofbal (MLB) in die Verenigde State en Kanada. Dit word tradisioneel in Oktobermaand gespeel, hoewel onlangse reekse in November gehou is weens uitgebreide uitspeel wedstryde en/of vertragings. Die kampioenspanne van die "American League" (Afr: Amerikaanse liga [AL]) en die "National League" (Afr: Nasionale liga [NL]) ding sedert 1903 om die titel mee. Die wenner van die "World Series" word bepaal by wyse van 'n beste-van-sewe uitspeelstryd, en die kampioenspan ontvang die "Commissioner's Trophy.

Voordat die AL en die NL in 1969 in divisies verdeel is het die span met die beste wen-verloor rekord uit elke afsonderlike liga (die voorgenoemde AL en NL) outomaties die liga se wimpel gewen en na die uitspeelstryd (World Series) deurgedring, met die uitsondering van die seldsame gelykopuitslag wat 'n wimpel-uitspeelronde noodsaak. 

Sedertdien hou elke liga 'n ligakampioenskapreeks (American League Championship Series, Afr: Amerikaanse liga kampioenskapsreeks [ALCS] en National League Championship Series, Afr: Nasionale liga kampioenskapsreeks [NLCS]) wat die Wêreldreeks voorafgaan, om te bepaal watter spanne deurdring.

Die ligakampioenskapsreekse van elke liga word sedert 1995 voorafgegaan deur 'n divisiereeks (American League Division Series, Afr: Amerikaanse liga divisiereeks [ALDS] en National League Division Series, Afr: Nasionale liga divisiereeks [NLDS]), en sedert 2012 ook "Wild Card"-wedstryde of -reekse in elke liga. 

Tot 2002 het die tuisveldvoordeel in die Wêreldreeks van jaar tot jaar gewissel tussen die AL en NL. Van 2003 tot 2016 is tuisveldvoordeel gegee aan die liga wat daardie jaar se All-Star-wedstryd gewen het. Vanaf 2017 word tuisveldvoordeel toegeken aan die ligakampioenspan met die beter wen-verloor rekord tydens die normale seisoen, ongeag daardie span se keuring in die vroeëre uitspeelrondes (d.w.s. 'n "Wild Card"-span in een liga sal tuisveldvoordeel hê oor 'n divisiewenner in die ander liga indien die "Wild Card"-span 'n beter rekord gehad het of die prosedure gedurende 'n gelykop-situasie wen).

Daar is met ingang van die 2023-seisoen reeds 119 kere meegeding om die Wêreldreeks, met Amerikaanse liga spanne wat 68 keer getriomfeer het, en Nasionale liga spanne wat 51 keer gewen het. Die Wêreldreeks word somtyds na verwys as die **Fall Classic**, omdat dit tydens die herfsseisoen in Noord-Amerika gespeel word.

## Wêreldreeks resultate 
Die getalle tussen hakies in die tabel stel die aantal Wêreldreeks verskynings tot op die datum van daardie Wêreldreeks voor, en word soos volg gebruik:
* **Wenspan** en **verloorspan**-kolomme dui die aantal kere aan wat daardie span in 'n Wêreldreeks verskyn het, asook elke onderskeie span se Wêreldreeksrekord tot op hede.

* Die 1903, 1919, 1920 en 1921 Wêreldreekse is gehou in 'n beste-van-nege formaat (die eerste span wat vyf oorwinnings behaal wen die reeks).
* Die 1907, 1912 en 1922 Wêreldreekse het elkeen een gelykop uitslag gehad.
* Die Brewers was vanaf 1969 tot 1997 in die Amerikaanse liga, waarna hulle oorgeskuif het na die Nasionale liga.
* Die Astros was vanaf 1962 (destyds nog bekend as die Houston Colt .45's) tot 2012 in die Nasionale liga, waarna hulle oorgeskuif het na die Amerikaanse liga. 

### Wêreldreeks rekord deur span of franchise, 1903–tans 
## Algemene opmerkings 
Amerikaanse liga (AL) spanne het 67 van die 118 Wêreldreekse gewen (56,8%). Die New York Yankees het die Wêreldreeks die meeste kere gewen, met 27 kampioenskappe, wat verantwoordelik is vir 23,1% van alle reekse wat gespeel is en 40,9% van die oorwinnings deur spanne van die Amerikaanse liga. Die Yankees was ook die meeste kere die Amerikaanse liga se verteenwoordiger in die Wêreldreeks, met 40 totale verskynings. Die St. Louis Cardinals het 11 Wêreldreekse gewen, tweede meeste onder al 30 spanne, en die meeste onder die Nasionale liga-franchises, wat verantwoordelik is vir 9,4% van alle reekse wat gespeel is en wat 21,6% van die 51 Nasionale liga-oorwinnings uitmaak. Die Brooklyn/Los Angeles Dodgers was egter die meeste kere die Nasionale liga se verteenwoordiger in die Wêreldreeks, met 21 totale verskynings. Die Dodgers se 14 verskynings tydens die Wêreldreeks as verloorders is die meeste deur enige span, terwyl die Yankees se 13 verlore die meeste onder AL-spanne is.

Die Yankees en die Dodgers het die meeste kere teen mekaar te staan gekom, met elf totale wedstryde tussen die twee franchises. Die Yankees het agt van daardie elf kampioenskappe gewen, hoewel die Dodgers die Yankees in hul laaste Wêreldreeks-wedstryd in 1981 verslaan het.

Toe die eerste moderne Wêreldreeks in 1903 gespeel is, was daar agt spanne in elke liga. Hierdie 16 franchises, wat almal nog bestaan, het elk minstens twee Wêreldreeks-titels ingepalm.

Die aantal spanne was onveranderd tot 1961, met veertien uitbreidingspanne wat sedertdien by Major League Baseball aangesluit het. Almal behalwe die Seattle Mariners het in ten minste een Wêreldreeks verskyn. Van die 28 reekse waarin ten minste een uitbreidingspan gespeel het, insluitend drie reekse (2015, 2019 en 2023) waarin beide spanne uitbreidingspanne was, het uitbreidingspanne 13 reekse gewen, wat 46,4% van alle reekse is waarin 'n uitbreidingspan gespeel het, en 10,9% van die 119 reekse wat sedert 1903 gespeel is. In 2015 is die eerste Wêreldreeks met slegs uitbreidingspanne beslis, tussen die Kansas City Royals en New York Mets.

## Verwysings